**ZMLUVA O DIELO**

je uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov medzi:

1. **Objednávateľ**

Obchodný názov: Poľnohospodárske družstvo "Radošinka"

Sídlo: Nitrianska 512/108 956 07 Veľké Ripňany

IČO: 00205851

DIČ: 2020419566

IČ DPH: SK2020419566

Štatutárny orgán: Ing. Štefan Korec, predseda predstavenstva

 Ing. Peter Ondrášek, podpredseda predstavenstva

Registrácia: Obchodný register Okresného súdu Nitra, Oddiel: Dr, vložka č. 16/N

Bankové spojenie: UniCredit Bank Slovakia, a.s.

Číslo účtu: SK06 1111 0000 0066 0744 9012

Pracovník oprávnený k rokovaniu vo veciach:

Technických: Ing. Štefan Korec, +421 908 473 767, stefan.korec@pdradosinka.sk

Zmluvných: Ing. Štefan Korec, +421 908 473 767, stefan.korec@pdradosinka.sk

(ďalej aj len „Objednávateľ“)

a

1. **Dodávateľ**

Obchodný názov:

Sídlo:

IČO:

DIČ:

IČ DPH:

Štatutárny orgán:

Registrácia:

Bankové spojenie:

Číslo účtu:

Pracovník oprávnený k rokovaniu vo veciach:

Technických:

Zmluvných:

(ďalej aj len „Dodávateľ“)

**Preambula**

Táto zmluva sa uzatvára ako výsledok verejného obstarávania v zmysle Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014-2022, v platnej aktualizácii, na predmet zákazky s názvom  **„Systém vyhodnocovanie ruje“.**

**Článok I.**

**Predmet zmluvy**

Dodávateľ sa zaväzuje na vlastné náklady a riziko dodať pre Objednávateľa tovar **Systém vyhodnocovanie ruje** (ďalej len „predmet zmluvy“) a to v rozsahu a za podmienok určených v tejto zmluve, na základe Cenovej ponuky zo dňa xx.xx.2025 a technickej špecifikácie, ktorá tvorí Prílohu č. 1 tejto zmluvy.

**Článok II.**

**Cena**

Cena za predmet zmluvy je stanovená dohodou zmluvných strán v sume:

|  |  |  |  |
| --- | --- | --- | --- |
| **Predmet zákazky:** | **Cena v € za jeden kus bez DPH:** | **Počet****kusov** | **Cena celkom v €** **bez DPH:** |
| **Systém vyhodnocovanie ruje** |  | **1 kpl** |  |
| **Typové označenie:** |
| **Celková cena v EUR bez DPH**  |  |

Súčasťou ceny je aj doprava predmetu zmluvy do miesta dodania: **Veľké Ripňany**

**Článok III.**

**Platobné podmienky**

1. Cena podľa čl. II tejto zmluvy bude Dodávateľovi zaplatená zo strany Objednávateľa nasledovným spôsobom:
2. dodávateľ vystaví jednu faktúru po splnení záväzku v plnom rozsahu podľa čl. I. tejto zmluvy v hodnote 100% z celkovej kúpnej ceny so splatnosťou faktúry 30 dní od jej doručenia Objednávateľovi;
3. Zmluvná cena bude Objednávateľom uhradená prostredníctvom bezhotovostného prevodu finančných prostriedkov na bankový účet Dodávateľa uvedený v záhlaví tejto zmluvy, pričom za okamih uhradenia príslušnej čiastky sa považuje odpísanie čiastky z bankového účtu Objednávateľa v prospech bankového účtu Dodávateľa.
4. V prípade, že faktúra Dodávateľa nebude obsahovať všetky náležitosti daňového dokladu v zmysle § 71 zákona č. 222/2004 Z. z. o dani z pridanej hodnoty v znení neskorších predpisov, alebo neboli k nej priložené všetky požadované prílohy alebo neboli splnené podmienky pre vystavenie faktúry uvedené v tejto Zmluve, Objednávateľ je oprávnený takúto faktúru vrátiť Dodávateľovi v lehote do 7 dní odo dňa doručenia, pričom nová lehota splatnosti opravenej faktúry začína plynúť odo dňa doručenia opravenej faktúry Objednávateľovi. V takom prípade nová lehota splatnosti faktúry začne plynúť v deň, kedy boli zistené nedostatky odstránené a Objednávateľovi doručená nová faktúra.
5. V Zmluvnej cene sú zahrnuté všetky náklady súvisiace s dodaním, montážou, spustením do prevádzky, odborným zaškolením a podporou počas prvého týždňa po uvedení do prevádzky.

**Článok IV.**

**Čas plnenia**

1. Dodávateľ sa zaväzuje dodať predmet zmluvy v termíne  **do 10 (desať) dní od písomného vyzvania, najneskôr však do 20. mája 2025 od podpisu zmluvy na dodanie tovaru.**

Dodávateľ sa zaväzuje oznámiť Objednávateľovi presný termín dodania predmetu zmluvy, v dostatočnom predstihu najmenej tri dni vopred pracovníkovi oprávnenému k rokovaniu vo veciach zmluvných.

1. V prípade, že sa počas plnenia predmetu zmluvy vyskytnú okolnosti nezavinené Dodávateľom, alebo Objednávateľom (vyššia moc,) pre ktoré bude ohrozený termín plnenia, bude tento posunutý o dohodnutý interval.

**Článok V.**

**Záručná doba a záručný servis**

1. Dodávateľ poskytne na predmet zmluvy záruku **36 mesiacov.** Záruka plynie odo dňa odovzdania predmetu zmluvy.
2. Objednávateľ sa zaväzuje, že prípadnú reklamáciu nedostatku predmetu zmluvy uplatní bezodkladne po jeho zistení písomnou formou Dodávateľovi na mailovej adrese **xxx@xx.xx.**
3. Dodávateľ sa zaväzuje vykonávať **odborný servisný úkon do jednej hodiny od nahlásenia v režime 24/7** na predmete zmluvy v termíne podľa dohody s Objednávateľom.
4. Záruka sa vzťahuje len na predmet zmluvy dodaný Dodávateľom a jej plnenie je podmienené úplným finančným vyrovnaním zmluvných strán.

**Článok VI.**

**Zmluvné pokuty**

Zmluvné strany sa v súlade s Obchodným zákonníkom dohodli na týchto zmluvných pokutách za porušenie povinností vyplývajúcich z tejto zmluvy:

1. Objednávateľ je povinný zaplatiť Dodávateľovi zmluvnú pokutu vo výške 0,05% zo sumy riadne doručenej faktúry za každý deň omeškania s jej úhradou.
2. Objednávateľ je oprávnený znížiť uhrádzanú čiastku konečnej faktúry o 1000 eur za každý deň omeškania Dodávateľa pri nedodržaní termínov dohodnutých v tejto zmluve.
3. V prípade neplnenia Čl. V., bod 3 je povinný Dodávateľ zaplatiť zmluvnú pokutu 1.000 eur.
4. Pokiaľ sa pri určovaní zmluvnej pokuty vychádza z dohodnutej sumy, alebo jej časti, za základ výpočtu sa berie cena bez DPH.
5. Nárok na náhradu škody v plnom rozsahu uplatnením zmluvnej pokuty nie je dotknutý.

**Článok VII.**

**Ďalšie dojednania**

1. Dodávateľ bude pri plnení predmetu zmluvy postupovať s odbornou starostlivosťou. Dodávateľ sa zaväzuje vykonať dodanie predmetu zmluvy vo vlastnom mene a na vlastnú zodpovednosť, dodržiavať všeobecne záväzné predpisy, bezpečnostné predpisy, technické normy a podmienky tejto zmluvy.
2. Nebezpečenstvo škody na dodaní predmetu zmluvy znáša do času jeho protokolárneho prevzatia Dodávateľ.
3. Oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby, v súlade s právnymi predpismi Slovenskej republiky a predpismi Európskej únie, môžu vykonávať voči dodávateľovi kontrolu / audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere. Toto ustanovenie s uvedenou povinnosťou musia obsahovať aj zmluvy dodávateľa so subdodávateľmi.

**Článok VIII.**

**Poistenie**

1. Dodávateľ vyhlasuje, že je poistený minimálne v nasledujúcom rozsahu:
* poistenie majetku proti krádeži a lúpeži,
* poistenie zodpovednosti za škodu spôsobenú podnikateľskou činnosťou (stavebno - montážne poistenie),
* poistenie zodpovednosti za škodu spôsobenú pracovným úrazom a chorobou z povolania,
* poistenie zodpovednosť za škodu spôsobenú tretím osobám (na majetku, zdraví).
1. Akékoľvek škody, ktoré spôsobil preukázateľne dodávateľ počas uvádzania do prevádzky, ktoré nie sú kryté poistením, budú uhradené objednávateľovi bez zbytočného odkladu, najneskôr v lehote do 7 (siedmich) dní odo dňa doručenia výzvy objednávateľom.
2. Dodávateľ sa zaväzuje udržiavať poistenie v platnosti počas celej doby plnenia predmetu zmluvy.

**Článok IX.**

**Zodpovednosť za škodu, bezpečnosť a ochranu zdravia pri práci**

1. Dodávateľ sa zaväzuje upozorniť objednávateľa na všetky okolnosti, ktoré by mohli viesť pri jeho činnosti na Mieste dodania diela k ohrozeniu života a zdravia osôb, k vzniku škôd na majetku, prírode, životnom prostredí alebo k ohrozeniu prevádzky niektorej zo zmluvných strán.
2. Dodávateľ sa zaväzuje:
* zabezpečiť, vykonávať a dodržiavať bezpečnostné, hygienické, protipožiarne a ekologické predpisy na Mieste dodania diela ako aj mimo neho, pokiaľ vykonáva práce súvisiace so zmluvou aj mimo Miesta dodania diela, dodržiavať zásady ochrany zdravia pri práci a zásady bezpečného správania na Mieste dodania diela,
* dodržiavať určené pracovné postupy,
* dodržiavať všetky protiepidemiologické opatrenia určené objednávateľom,
* spolupracovať pri zabezpečení ochrany a bezpečnosti práce a protipožiarnej ochrany,
* používať určeným spôsobom ochranné pracovné prostriedky a náležite sa o ne starať,
* Dodávateľ plnenie Čl. IX vykoná na vlastne náklady.

**Článok X.**

**Záverečné ustanovenia**

1. Pokiaľ v tejto zmluve nie je dohodnuté inak, riadia sa právne pomery zmluvných strán Obchodným zákonníkom.
2. Túto zmluvu je možné zmeniť, doplniť alebo zrušiť len formou písomných dodatkov k tejto zmluve podpísaných oprávnenými zástupcami oboch zmluvných strán.
3. Táto zmluva je vyhotovená v dvoch exemplároch, z ktorých každá zmluvná strana obdrží jedno vyhotovenie podpísanej zmluvy.
4. Objednávateľ je oprávnený bez akýchkoľvek sankcií resp. iných nárokov Dodávateľa od tejto zmluvy odstúpiť doručením písomného oznámenia o odstúpení od zmluvy Dodávateľovi.
5. Táto zmluva nadobúda platnosť dňom podpísania oboma zmluvnými stranami.
6. Zmluvné strany si túto zmluvu prečítali, porozumeli jej obsahu a zhodne vyhlasujú, že vyjadruje ich slobodnú, skutočnú a vážnu vôľu a nie sú známe okolnosti, ktoré by ju robili neplatnou, nie je uzatváraná pod nátlakom a na znak súhlasu pripájajú podpisy osôb oprávnených podpisovať v ich mene.

Nedeliteľnou súčasťou tejto zmluvy sú tieto prílohy:

Príloha č.1 Cenová ponuka - Technická špecifikácia

|  |  |  |  |
| --- | --- | --- | --- |
| **Miesto:** |  | **Miesto:** |  |
| **Dňa:** |  | **Dňa:** |  |

-----------------------------------------------------------------------------------------------------------------

Dátum a podpis osoby Dátum a podpis osoby

oprávnenej uzatvoriť oprávnenej uzatvoriť

túto zmluvu za objednávateľa túto zmluvu za dodávateľa